**VELKOMMEN TIL SAMNANGER UNGDOMSSKULE**

Skulen startar 08.35 kvar dag og sluttar 14.05 kvar dag, bortsett frå onsdagar då sluttar vi 14.50

**Måndag og onsdag**

Felleslunsj for alle elevane. Då får de gratis lunsj i kantina eller på klasserommet. Måndag får dei gryn/ knekkebrød/ frukt. Onsdag er det varierande kva dei får, som oftast varm mat.

**Torsdag**

Etter lunsj er det 3t med valfag, men nokre torsdagar er det halv fagdag. Valfaggruppene er på tvers av alle trinna.

**Lunsj**

Kantina er open kvar dag. Tysdag, torsdag og fredag kan elevane kjøpe toast, nudlar, yoghurt, sjokomelk og varm kakao. Ein kan betale kontant eller med kort.

**Mobilfri skule**

Ved oppstart av 1.time må elevane levere inn mobilane sine i mobilhotella og hentar dei tilbake på slutten av siste time.

**Fråvær**

Dei føresette må sende melding på appen MIN SKOLE om fråvær ved sjukdom. Planlagd fråvær må det søkast om.

**Utstyr**

Til kroppsøving må elevane ha med gymklede og utstyr til å dusje etter timen. Når dei skal ha symjing må dei og ha med badehette som er påbode i bassenget.

**Arbeidsplan**

På slutten av kvar veke vert det delt ut arbeidsplan på papir eller digitalt(Teams). Der finn elevane all informasjon dei treng for kommande veke.

**Heimeside**

Skulen har ei eiga heimesida der det vert lagt ut informasjon og bilete frå kvardagen på skulen.

<https://www.minskole.no/samnangerungdomsskule>